stanford-oval/wikipedia huggingface dataset:
מישל רודריגז
קריירה

לאחר שנתקלה במודעה לשיחת ליהוק פתוחה והשתתפה באודישן הראשון שלה, רודריגז הביסה 350 מועמדות אחרות וזכתה בתפקיד הראשון שלה בסרט העצמאי דל התקציב "אגרוף של אישה" משנת 2000. הופעתה של רודריגז בתפקיד דיאנה גוזמן, נערה אגרסיבית מבית בעייתי המנסה להפוך למתאגרפת מקצועית, זכה לביקורות חיוביות ושליליות כאחד. למרות הערכות שתזכה בפרס האוסקר באותה שנה, רודריגז לא זכתה בו. רודריגז והסרט הצליחו לזכות בפרסים אחרים כמו פרסי פסטיבל קאן ופרסי פסטיבל סאנדנס ורודריגז זכתה בפרס אינדפנדנט ספיריט ובפרס גות'הם על משחקה.
בעקבות הצלחה זו זכתה רודריגז לשחק בסרטים המצליחים "מהיר ועצבני" (2001) בתפקיד לטי, "האויב שבפנים" (2002) בתפקיד ריין אוקמפו, וכן בתור השוטרת כריס סאנצ'ז בסרט הפעולה "ימ"מ יחידת פריצה" (2003). בשנת 2002 דורגה על ידי מספר מגזינים ידועים כאחת הנשים הסקסיות בעולם. באותה שנה שיחקה בסרט "בלו קראש" בתפקיד הגולשת אדן.
ב-2004 השתתפה רודריגז בדיבוב למשחק "Halo 2" בתור חיילת מארינס. היא גם דיבבה דמות בסדרה "Immortal Grand Prix" של רשת Cartoon Network. מ-2005 עד 2006 היא שיחקה בסדרת הדרמה "אבודים" של רשת ABC בתפקיד השוטרת הקשוחה אנה לוסיה קורטז. בסדרה היא החלה לשחק החל מהפרק האחרון של העונה הראשונה ובמשך רוב העונה השנייה.
בשנת 2008 השתתפה במותחן הפוליטי "קרב בסיאטל" אודות קבוצת מפגינים נגד ארגון הסחר העולמי ב-1999.
בשנת 2009 כיכבה בסרטו שובר הקופות של ג'יימס קמרון "אווטאר" בתפקיד של טרודי צ'אקון, טייסת של חיל הנחתים של ארצות הברית. הסרט הפך לאחד הסרטים המרוויחים ביותר בהיסטוריה ולסרטו המצליח ביותר של רודריגז עד כה. היא שבה עם תפקידה כלטי בסרט "מהיר ועצבני 4" באותה שנה. כמו כן שיחקה בעונה החמישית ובעונה השישית של הסדרה "אבודים".
בשנת 2010 שיחקה בסרטו של רוברט רודריגז "מצ'טה" את תפקידה של "לוס", ושבה לגלם תפקיד זה בסרט "מצ'טה קטלני" ב-2013. עוד ב-2010, שיחק בסרט הדומיניקני העצמאי "Trópico de Sangre" אודותיהן של האחיות מיראבל. בשנת 2011 שיחקה לצד ארון אקהרט בסרט "פלישה עולמית: קרב לוס אנג'לס" שהכניס למעלה מ-200 מיליון דולר בקופות ברחבי העולם. בשנת 2012 שבה לגלם את הדמות של ריין אקומפו ב-"האויב שבפנים: הגמול"; הסרט החמישי בסדרת סרטי האימה "האויב שבפנים".
בשנת 2013 המשיכה רודריגז לגלם את תפקידה של לטי בסרט "מהיר ועצבני 6", בו היא שיחקה את אחת מהאנטגוניסטים שלבסוף מגלה את עצמה האמיתית וחוזרת למוטב. ב-2015 שוב גילמה רודריגז את דמותה של לטי בסרט "מהיר ועצבני 7" שביים ג'יימס ואן, כשהפעם עזרה לדומיניק טורטו (וין דיזל) לנצח את דקארד שואו (ג'ייסון סטיית'האם). היא מופיעה גם ב"מהיר ועצבני 8" ב-2017. עוד ב-2015 מישל שיחקה בלשית בקליפ של השיר "Confident" של הזמרת דמי לובאטו.
בשנת 2016 שיחקה בתפקיד ראשי בסרט הדרמה "הסוד של מילטון" לצידו של דונלד סאת'רלנד, ושיחקה לצד סיגורני ויבר במותחן הפשע "המשימה" של הבמאי וולטר היל.
בשנת 2017 תרמה את קולה לסרט האנימציה "דרדסים: הכפר האבוד". בשנת 2018 היא שיחקה לצד ויולה דייוויס בסרט "אלמנות" (אנ') מהבמאי עטור הפרסים סטיב מקווין, ובשנת 2019 התאחדה עם הבמאי ג'יימס קמרון בסרט "אליטה: מלאך קרב".
בשנת 2021 השתתפה בסרט המותחן "משבר", על רקע מגפת האופיואידים שהתפשטה בארצות הברית והפכה את האומה לתלותית במשככי כאבים. בשנה זו שחזרה את תפקידה כלטי בסרט "מהיר ועצבני 9"; סרט זה הוא השישי בסדרה "מהיר ועצבני" שרודריגז משתתפת בו, והוא יצא לאקרנים ב-25 ביוני 2021 ברחבי ארצות הברית. בחודש יולי עלתה תוכנית מציאות "Getaway Driver" בערוץ דיסקברי; אותה רודריגז מנחה והיא עוסקת בנהגי מרוצים שמוכיחים שיש להם את הכישורים מאחורי ההגה.
חיים אישיים

בתחילת שנת 2000, קטעה רודריגז את האירוסין עם בן זוגה המוסלמי דאז, בשל התנגדות מצידה לבקשות דתיות שדרש ממנה. ב-2001, על פי הדיווחים, היא יצאה עם כוכב "מהיר ועצבני", וין דיזל.
בשנת 2013, מגזין אנטרטיינמנט ויקלי ציטט אותה אומרת, "בדקתי את שני הכיוונים. אני עושה כרצוני. אני סקרנית מדי מכדי לשבת כאן ולא לנסות כאשר אני יכולה. גברים הם מסקרנים. כמו גם בחורות." כפי שהסבירה למגזין Latina, "אני מזדקנת. בסופו של דבר זה הולך להתקמט ואני לא אוכל להשתמש בזה. רציתי להיות כנה לגבי מי אני ולראות מה קורה." בשנה שלאחר מכן, היא אמרה בראיון שהיא מקווה שמעשיה יעזרו לאחרים במצב דומה: "אולי בכך שאפתח את הפה הגדול והשמן שלי כמו שאני עושה בדרך כלל ואתגבר על מי שאני, אולי זה יכול לעורר מישהו אחר לעשות את אותו הדבר." היא תיארה את עצמה כביסקסואלית בראיון אחר מאוחר יותר באותו חודש: "בי, כן, אני נופלת בקטגוריה B של קהילת הלהט"ב.
חיים אישיים > בעיות משפטיות

במרץ 2002, רודריגז נעצרה בגין תקיפה לאחר שנקלעה לקטטה עם שותפתה לחדר. מאוחר יותר בוטלו האישומים נגדה, לאחר שהשותפה סירבה להשמיע את ההאשמות בבית המשפט. בנובמבר 2003, רודריגז הוצבה בבית המשפט כדי לעמוד לדין בפני שמונה אישומים, בין היתר בתאונת פגע וברח ונהיגה תחת השפעת אלכוהול. ביוני 2004, היא נכנסה למאסר ל-48 שעות, ביצעה עבודות שירות בחדרי מתים של שני בתי חולים בניו יורק, השלימה תוכנית גמילה מאלכוהול של שלושה חודשים, וקיבלה שלוש שנים על תנאי.
ב-2005, בזמן שהצטלמה ל"אבודים" בהוואי, רודריגז נעצרה על ידי משטרת הונולולו מספר פעמים בגין עבירות נהיגה במהירות מופרזת, וב-1 בדצמבר נעצרה בגין נהיגה תחת השפעת אלכוהול. באפריל 2006, היא הודתה בהאשמה אחת של נהיגה תחת השפעת אלכוהול, ובחרה לשלם קנס של 500 דולר ולבלות חמישה ימים בכלא.
היא ציינה את המינונים הגבוהים שלה של סטרואידים כחלק מהסיבה להתנהגותה הלא יציבה. מכיוון שהתקרית הייתה הפרה של המאסר על תנאי שלה בלוס אנג'לס, היא נידונה ל-60 ימי מאסר בבית כלא, תוכנית שיקום מאלכוהול של 30 יום ועוד 30 ימי שירות לקהילה, כולל עבודה עם אמהות נגד נהיגה בשכרות. בשל הצפיפות היא שוחררה מהכלא באותו יום שנכנסה.
בספטמבר 2007, רודריגז הפרה לכאורה את תקופת המבחן שלה בכך שלא השלימה את השירות הקהילתי שלה ולא המשיכה בתוכנית השיקום מאלכוהול. ב-10 באוקטובר 2007, לאחר שימוע, היא נידונה ל-180 ימי מאסר בבית כלא לאחר שהסכימה להודות בהפרת המאסר על תנאי. היא הייתה צפויה לבלות את כל תקופת המאסר של 180 יום, אך שוחררה 18 ימים לאחר מכן עקב צפיפות יתר. בינואר 2009 סיימה רודריגז את עבודתה לקהילה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | אגרוף של אישה | דיאנה גוזמן | פרס אינדפנדנט ספיריט להופעת הפריצה הטובה ביותר (אנ') (2001) |
| 2001 | מהיר ועצבני | לטי אורטיז |  |
| 2001 | שלוש בלילה | סאלגדו |  |
| 2002 | האויב שבפנים | ריין אוקמפו |  |
| 2002 | בלו קראש | עדן |  |
| 2003 | ימ"מ יחידת פריצה | השוטרת כריס סאנצ'ז |  |
| 2004 | משחקי שליטה | תרזה |  |
| 2005 | בלאדריין | קתרין |  |
| 2006 | הזן | ניקי |  |
| 2007 | קרב בסיאטל | לו |  |
| 2008 | Gardens of the Night | לוסי |  |
| 2009 | מהיר ועצבני 4 | לטי אורטיז |  |
| 2009 | אווטאר | טרודי צ'אקון |  |
| 2010 | מצ'טה | לוס |  |
| 2010 | Trópico de Sangre | מריה ארחנטינה מינרווה מיראבל רייס |  |
| 2011 | פלישה עולמית: קרב לוס אנג'לס | הלנה סנטוס |  |
| 2012 | האויב שבפנים: הגמול | ריין אוקמפו |  |
| 2013 | אפליקציה לא נאותה | הארייט |  |
| 2013 | מהיר ועצבני 6 | לטי אורטיז |  |
| 2013 | טורבו | פז | דיבוב |
| 2013 | מצ'טה קטלני | לוס |  |
| 2015 | מהיר ועצבני 7 | לטי אורטיז |  |
| 2016 | המשימה | פרנק קיצ'אן |  |
| 2016 | הסוד של מילטון | מיס פרגוסון |  |
| 2017 | דרדסים: הכפר האבוד | דרדסית סערה | דיבוב |
| 2017 | מהיר ועצבני 8 | לטי אורטיז |  |
| 2018 | אלמנות (אנ') | לינדה |  |
| 2019 | אליטה: מלאך קרב | גלדה |  |
| 2020 | היא תמות מחר | סקיי |  |
| 2021 | משבר | המפקחת גארט |  |
| 2021 | מהיר ועצבני 9 | לטי אורטיז |  |
| 2023 | מהיר ועצבני 10 | לטי אורטיז |  |
| 2023 | מבוכים ודרקונים: כבוד בין גנבים | הולגה קילגור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006-2005 | אבודים | אנה לוסיה קורטז | תפקיד אורח (עונות 1, 6-5) תפקיד ראשי (עונה 2); 26 פרקים |
| 2006-2005 | Immortal Grand Prix | ליז ריקארו | דיבוב; 26 פרקים |
| 2021 | Getaway Driver | מנחה | תוכנית מציאות; 8 פרקים |
רוז מק'גוון

| --- | --- |

מק'גוון, 2008
 לידה:  5 בספטמבר 1973 (גיל: 51) פירנצה, איטליה 
 שם לידה:  Rósa Arianna McGowan 
 מדינה:  ארצות הברית ארצות הברית
 תקופת הפעילות:  מ-1992
 מקום לימודים:  תיכון רוזבלט 
 בן או בת זוג:  Davey Detail (12 באוקטובר 2013–2016)   רוברט רודריגז (2007–2009) 
 https://www.rosemcgowan.com/
 פרופיל ב-IMDb
 
מק'גוון, 2018
רוזה אריאנה "רוז" מק'גוון (באנגלית: Rósa Arianna "Rose" McGowan; נולדה ב-5 בספטמבר 1973) היא שחקנית ואקטיביסטית אמריקאית. מק'גוון התפרסמה תחילה בסרט העצמאי "דור מזוין" (1995) ושנה לאחר מכן בזכות תפקידה בתור טייטום ריילי בסרט האימה "צעקה" (1996) זכתה לקהל רב של מעריצים ופרסום מאוד גדול; בנוסף בשנת 2001 התחילה לשחק בתפקידה בתור פייג' מת'יוס (אנ') בסדרת הדרמה העל-טבעית "מכושפות" (2006-2001).
ביוגרפיה

מק'גוון נולדה בפירנצה שבאיטליה, להורים אמריקאים. אביה הוא אמן ממוצא בריטי, ואמה היא סופרת ממוצא צרפתי, היו חברים בכת הנוצרית "ילדי האלוהים" (אנ'), ואביה אף ניהל את פעילותו של הארגון באיטליה. מק'גוון בילתה את השנים המוקדמות של חייה בקומונות של הארגון.
בזכות עבודתו של אביה האמן, החלה מק'גוון בקריירת דוגמנות בגיל צעיר ואף הופיעה במגזינים, דוגמת ווג-במביני. הוריה התגרשו כשהייתה בת 10, והיא עברה להתגורר אצל סבתה בארצות הברית. בעת שהייתה בת 15 בלבד עברה להתגורר ברשות עצמה. כבר בשנות נעוריה שאפה מק'גוון לקריירה בתחום הקולנוע, אך למדה גם קוסמטיקה כמקצוע נוסף.
קריירה

תפקידה הראשון כשחקנית היה בסרט הקומדיה "העולם על פי קליפורניה מן" ב-1992. בשנת 1995 שיחקה בקומדיה השחורה של גרג אראקי "דור מזוין"; תפקיד אשר זיכה אותה בתשומת לבם של מבקרים ואף במועמדות לפרס אינדפנדנט ספיריט על משחקה, פרס שולי אמנם אבל בהחלט משמעותי עבור השחקנית המתחילה. כתוצאה מכך לוהקה לתפקיד משנה בסרט האימה המצליח "צעקה" בה שיחקה את טייטום ריילי בשנת 1996 וזה התפקיד הגדול ביותר שהיא שיחקה מכיוון שזכתה לפרסום מאוד גדול בזכות התפקיד הזה וקיבלה פרס הדמות הטובה ביותר [[טייטום ריילי]] לשנת 1997 - 2000 . את רוב שנות ה-90 בילתה בהופעות בסרטים הוליוודיים דלי תקציב. ב-1999 זכתה בתפקיד ראשי בסרט קומדיית הנעורים "למות מצחוק". בסרט היא גילמה את קורטני שיין, תלמידת תיכון המנסה לחפות על הריגת חברתה. תפקיד זה זיכה אותה במועמדות לפרס "הרע הטוב ביותר" בטקס פרסי הסרטים של MTV.
ב-2001 לוהקה מק'גוון, לתפקיד ראשי בסדרת הטלוויזיה הפופולרית "מכושפות", בתפקיד פייג' מתיוז' - האחות הרביעית, לאחר שקודמתה - שאנן דוהרטי - עזבה את הסדרה.
במאי 2005 היא לוהקה לתפקיד הזמרת אן מרגרט במיני סדרה על חייו של אלביס פרסלי שנקראה "אלביס: הטיפוס לצמרת". ב-2006 הופיעה מק'גוון בתפקיד משני בסרט "הדליה השחורה". ב-2007 היא השתתפה בפרויקט "גריינדהאוס" (אנ') (באנגלית: Grindhouse) של הבמאים רוברט רודריגז וקוונטין טרנטינו, והייתה אחת משתי השחקניות היחידות (יחד עם מרלי שלטון) שהשתתפו בשני הסרטים של הפרויקט: "חסין מוות" ו"פלאנט טרור". כחלק מקידום הפרויקט נסעה מק'גוון לפסטיבל קאן ה-60.
מוזיקה

בזמן יציאתה עם הזמר מרלין מנסון הופיעה מק'גוון בקליפ לשירו "Coma White", וכן הקליטה קולות רקע לשיר "Posthuman". שני השירים הופיעו באלבומו "Mechanical Animals".
נוסף על כך, השתתפה מק'גוון בשיר "Superfabulous" עם האמן BT, אשר הופיע באלבום Emotional Technology, וכן בפסקול האחרון לסדרה מכושפות.
מק'גוון הביעה התעניינות בהקלטת אלבום משלה. בסדרה "מכושפות" הופיעה מק'גוון בשירה הקלאסי של פגי לי - "Fever". מק'גוון ביצעה שלושה שירים נוספים מהאלבום של פסקול הסרט פלאנט טרור: "You Belong to Me" (גרסת כיסוי לשירו של דין מרטין), "Useless Talent #32" ו-"Two Against the World".
חיים אישיים

בשנות ה-90 המוקדמות, מק'גוון, אז אלמונית יחסית, הייתה מעורבת במשך שנתיים עם גבר שאליו היא מתייחסת כוויליאם, שלטענתה, החל לקנות לה ציוד כושר ומגזיני אופנה במאמץ לשכנע אותה להיות רזה יותר. היא פיתחה הפרעת אכילה במטרה להוריד את משקלה ל-84 פאונד (38 ק"ג) כמו הנשים במגזינים. "מעולם לא הצלחתי לרדת מתחת ל-92 פאונד (42 ק"ג)", כתבה מאוחר יותר. "הרגשתי כמו כישלון." מערכת יחסים זו והפרעת האכילה הסתיימו בתחילת 1993 כאשר מק'גוון פגשה את ברט קנטור (אנ'), בעלים של מועדון הלילה "Dragonfly" בהוליווד. קנטור נדקר למוות בביתו באותו יולי, ומק'גוון הצהירה כי הרצח שלו הותיר אותה "מרוסקת". ההרג נותר בלתי פתור עד היום.
למק'גוון הייתה מערכת יחסים בת שלוש שנים וחצי עם זמר הרוק מרילין מנסון. לאחר שהיו מאורסים במשך שנתיים, מק'גוון סיימה את מערכת היחסים ביניהם ב-2001 בשל "הבדלים באורח החיים".
לפני צאת הסרטים "פלאנט טרור" ו"חסין מוות"; היו השערות שמק'גוון יצאה עם הבמאי רוברט רודריגז. במאי 2007, הם אישרו את מערכת היחסים ביניהם בזמן שהופיעו יד ביד בפסטיבל קאן. ב-12 באוקטובר 2007, הודיעו השניים על אירוסיהם, ולפי הדיווחים הם נפרדו ב-2 באוקטובר 2009.
ביולי 2013, לאחר שנה אחת של זוגיות, מק'גואן התארסה לאמן דייבי דיטייל. הם נישאו ב-12 באוקטובר 2013 בלוס אנג'לס. בפברואר 2016, היא הגישה תביעת גירושין מדיטייל, תוך שהיא מציינת חילוקי דעות בלתי ניתנים לגישור. הגירושין נסגרו מאוחר יותר בנובמבר של אותה שנה.
בינואר 2019, מק'גוון נעצרה בגין אישום בסמים בווירג'יניה בנוגע לקוקאין שנמצא בארנקה שהשאירה אחריה בנמל התעופה הבינלאומי וושינגטון דאלס בשנת 2017. היא קיבלה קנס בסך 2,500 דולר ועונש מאסר על תנאי. מק'גוון עברה מניו יורק למקסיקו בתחילת 2020, ונכון לפברואר 2021, היא תושבת קבע במקסיקו ומתגורר בטולום, קינטנה רו. מק'גוון הצהירה שאין לה תוכניות לחזור לארצות הברית.
חיים אישיים > פרשת הארווי ויינסטין

בשנת 2017 מק'גוון סייעה להצית את תנועת המחאה העולמית MeToo# כשהייתה אחת הנשים הראשונות עם משקל כלשהו בתעשייה שיצאה בהאשמות לפרוטוקול נגד המפיק עטוי החרפה הארווי ויינסטין. השחקנית סיפרה כי המפיק רב העוצמה אנס אותה בחדר מלון ולאחר מכן דאג שתוחרם בתעשייה.
באוקטובר 2017, הניו יורק טיימס חשף שהיא קיבלה פיצוי של 100,000 דולר ממפיק הקולנוע הארווי ויינסטין ביחס לתקיפה מינית לכאורה ב-1997. נטען כי המפגש התרחש בחדר מלון במהלך פסטיבל סאנדנס.
ב-12 באוקטובר 2017, מק'גוון טענה שוויינסטין אנס אותה, וכי אולפני אמזון הפסיקו את הפרויקט שלה לאחר שהתלוננה. באותו יום אמרה מק'גוון שטוויטר השעתה את חשבונה למשך 12 שעות לאחר שצייצה שוב ושוב על התנהגותו המינית של ויינסטין. טוויטר הסבירה שהחשבון של מק'גוון הפר את מדיניות הפרטיות שלו מכיוון שאחד הציוצים שלה כלל מספר טלפון פרטי. ב-7 בפברואר 2018, ג'יל מסיק (אנ'), המנהלת האישית של מק'גוון בזמן האונס לכאורה ב-1997, התאבדה בדירתה בלוס אנג'לס. משפחתה של מסיק האשימה את ויינסטין, את התקשורת, את הציבור ואת מק'גוון במותה.
ב-2021 טענה מקג'וון שהקולנוענית והשחקנית ג'ניפר סיבל ניוסם (אנ'), אשתו של מושל קליפורניה גווין ניוסם, ניסתה לשחד אותה כדי להשתיק את הטענות שלה כלפי ויינסטין. הדובר של סיבל ניוסם כינה את הטענות "המצאה מוחלטת".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | העולם על פי קליפורניה מן | נורה |  |
| 1995 | דור מזוין | איימי בלו | מועמדת פרס אינדפנדנט ספיריט להופעת הפריצה הטובה ביותר (אנ') (1996) |
| 1996 | עולם קטן שלי | דניס |  |
| 1996 | צעקה | טייטום ריילי |  |
| 1997 | עושים את זה | גלן אן טאייר |  |
| 1997 | Kiss & Tell | ג'סמין הויל |  |
| 1997 | שום מקום | בחורה יפה |  |
| 1997 | Lewis and Clark and George | ג'ורג'י |  |
| 1998 | פאנטומס | ליסה פיילי |  |
| 1998 | Devil in the Flesh | דבי סטרנד |  |
| 1999 | Southie | קאת'י קווין |  |
| 1999 | למות מצחוק | קורטני אליס שיין (אנ') |  |
| 2000 | ניפגש בזירה | סשה |  |
| 2000 | The Last Stop | ננסי |  |
| 2001 | Strange Hearts | מוירה קנדי |  |
| 2001 | Monkeybone | מיס קיטי |  |
| 2002 | Vacuums | דבי דינסדייל |  |
| 2006 | הדליה השחורה | שריל סאדון |  |
| 2007 | פלאנט טרור | צ'רי דארלינג |  |
| 2007 | חסין מוות | פאם |  |
| 2009 | 50 גברים מתים מהלכים | גרייס |  |
| 2010 | Dead Awake | צ'ארלי |  |
| 2011 | קונאן הברברי | מאריק |  |
| 2011 | Rosewood Lane | ד"ר סוני בלייק |  |
| 2014 | Dawn |   | סרט קצר; בימוי |
| 2016 | The Tell-Tale Heart | אריאל |  |
| 2017 | The Sound | קלי ג'והנסון |  |
| TBA | Sleepwalk |  | גם במאית ומפיקה |
| TBA | Pomerania |  | דיבוב; גם במאית ומפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | True Colors | סוזן | פרק: "Life with Fathers" |
| 2001 | מה עם ג'ואן | מייבי מק'רימן | פרק: "Maeve" |
| 2001 | The Killing Yard | לינדה בורוס | סרט טלוויזיה |
| 2001–2006 | מכושפות | פייג' מת'יוס (אנ') | תפקיד ראשי (עונות 8-4); 112 פרקים |
| 2005 | אלביס | אן-מרגרט | מיני-סדרה |
| 2009 | ניפ/טאק | ד"ר תאודורה "טדי" רואו | 5 פרקים |
| 2009 | Terminator Salvation: The Machinima Series | אנג'י סאלטר | דיבוב; פרק: "#1.5" |
| 2011 | חוק וסדר: מדור מיוחד | קסנדרה דאווינה | פרק: "Bombshell" |
| 2011 | The Pastor's Wife | מרי וינקלר (אנ') | סרט טלוויזיה של Lifetime |
| 2013–2014 | עד עצם היום הזה | קורה מילס הצעירה | 2 פרקים |
| 2014 | Chosen | ג'זוי אקוסטה | תפקיד ראשי (עונה 3); 6 פרקים |
| 2016 | אולטימייט ספיידרמן: סדרת האנימציה | מדוזה | דיבוב; פרק: "Agent Web" |
סטפני ג'יי. בלוק

| --- | --- |

 לידה:  19 בספטמבר 1972 (בת 52) בריאה, קליפורניה 
 מדינה:  ארצות הברית 
 מקום לימודים:  בית הספר לאומנויות של מחוז אורנג'
 בן זוג:  סבסטיאן ארקלוס
 http://www.stephaniejblock.com
 פרופיל ב-IMDb
 
סטפני ג'יי. בלוק (באנגלית: Stephanie J. Block; נולדה ב-19 בספטמבר 1972) היא שחקנית וזמרת אמריקאית הידועה בעיקר בזכות עבודתה בברודוויי.
בין תפקידיה נמנים לייזה מינלי במחזמר "הנער מעוץ", אלפבה במחזמר "מרשעת", גרייס או'מלי במחזמר "המלכה הפיראטית", ג'ודי ברנלי במחזמר "9 עד 5", טרינה במחזמר "פולסטוס", סטאר במחזמר "המופע של שר" ואשת האופה במחזמר "אל תוך היער". היא עתידה לגלם את לילי ואנסי בהפקה המחודשת של המחזמר "נשקיני, קייט" בווסט אנד.
בלוק הייתה מועמדת שלוש פעמים לפרס טוני ושש פעמים לפרס דרמה דסק. על הופעתה ב"מופע של שר", זכתה בפרס טוני לביצוע הטוב ביותר על ידי שחקנית ראשית במחזמר ופרס דרמה דסק לשחקנית ראשית יוצאת מהכלל במחזמר.
בלוק השתתפה במספר אלבומי הקלטות של צוותי שחקנים והוציאה אלבום סולו בשם "This Place I Know". תפקידיה בטלוויזיה כוללים הופעות ב"מזכירת המדינה" וב-"Rise".
ביוגרפיה > ראשית חייה והשכלה

בלוק נולדה ב-19 בספטמבר 1972 בבריאה, קליפורניה לסטיבן, חוקר הונאה ברווחה, ולרוזמרי, עובדת בבית הספר המחוזי המקומי. לה אחות אחת, רנה. בגיל 7 החלה לשיר בכנסייה, ובגיל 11 התחילה ללמוד פיתוח קול בשיעורים פרטיים. בגיל 14 התקבלה לקבוצת ההופעות "האמריקנים הצעירים" – אשר הופיעה במגוון קונצרטים, אירועים והופעות ברחבי ארצות הברית. בכיתה י"א עברה ללמוד בבית הספר לאומנויות של מחוז אורנג'.
ביוגרפיה > חיים אישיים

בשנת 2007 נישאה לסבסטיאן ארקלוס, עמיתה לצוות השחקנים של המחזמר "מרשעת". לזוג בת אחת שנולדה בשנת 2015.
תיאטרון

| שנה | שם | תפקיד | מיקום | הערות שוליים |
| --- | --- | --- | --- | --- |
| 2000 | קרא לי מאדאם | אנסמבל | תיאטרון פרויד UCLA |  |
| 2000 | המתים של ג'יימס ג'ויס | מרי ג'יין מורקן (מחליפה) | תיאטרון אהמנסון |  |
| 2000 | המתים של ג'יימס ג'ויס | מרי ג'יין מורקן | תיאטרון אייזנהאואר |  |
| 2001 | Crazy for You | פולי | מרכז לאומנויות הבמה של חוף רדונדו |  |
| 2001 | Haven | רות גרובר | אודיטוריום גינדי |  |
| 2002 | I Love a Piano | — | אודיטוריום דנוור |  |
| 2003 | Let Me Sing | מולי | התיאטרון הרפרטוארי של שארלוט |  |
| 2003 | מרשעת | אנסמבל (מחליפה לתפקיד אלפבה) | תיאטרון קורן |  |
| 2003-2004 | הנער מעוץ | לייזה מינלי | תיאטרון אימפריאל |  |
| 2005-2006 | מרשעת | אלפבה | סיבוב הופעות בארצות הברית |  |
| 2006 | המלכה הפיראטית | גרייס או'מלי | תיאטרון קאדילק פאלאס |  |
| 2007 | המלכה הפיראטית | גרייס או'מלי | תיאטרון הילטון |  |
| 2007-2008 | מרשעת | אלפבה | תיאטרון גרשווין |  |
| 2008 | 9 עד 5 | ג'ודי ברנלי | תיאטרון אהמנסון |  |
| 2009 | 9 עד 5 | ג'ודי ברנלי | תיאטרון מרקיז |  |
| 2010 | קאטס | גריזבלה | תיאטרון האופרה העירוני של סנט לואיס |  |
| 2010 | הם מנגנים את השיר שלנו | סוניה ולסק | תיאטרון פרויד UCLA |  |
| 2011 | By the Way, Meet Vera Stark | גלוריה מיטשל | תיאטרון הבמה השנייה |  |
| 2011-2012 | הכל הולך | רנו סוויני | תיאטרון סטיבן סונדהיים |  |
| 2012-2013 | התעלומה של אדווין דרוד | אדווין דרוד/ אליס נאטינג | סטודיו 54 |  |
| 2013 | מיס סנשיין הקטנה | שריל הובר | תיאטרון הבמה השנייה |  |
| 2016-2017 | פולסטוס | טרינה | תיאטרון וולטר קר |  |
| 2017 | בריגדון | מג ברוקי | ניו יורק סיטי סנטר |  |
| 2018-2019 | המופע של שר | סטאר | התיאטרון האוריינטלי |  |
| 2018-2019 | המופע של שר | סטאר | תיאטרון ניל סיימון |  |
| 2022-2023 | אל תוך היער | אשת האופה | תיאטרון סנט ג'יימס |  |
| 2023 | שדרות סאנסט | נורמה דזמונד | מרכז קנדי |  |
| 2023 | אל תוך היער | אשת האופה | סיבוב הופעות בארצות הברית |  |
| 2024 | נשקיני, קייט | לילי ואנסי/ קתרין | מרכז האמנויות ברביקן |  |
מודגש – הפקת ברודוויי או וסט אנד
פילמוגרפיה > קולנוע

| שנה | שם | תפקיד | הערות | הערות שוליים |
| --- | --- | --- | --- | --- |
| 2006 | סינדרלה של ג'יימס מרשל | מספרת | דיבוב |  |
| 2020 | הקיץ האחרון עם דוד אירה | רייצ'ל רוזן | סרט קצר |  |
| 2022 | iMordecai | נטע | — |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 2005 | The Tonight Show עם ג'יי לנו | אלפבה | פרק: 18 ביולי 2005 |  |
| 2013 | הומלנד | פטרישיה קופר | פרק: "Game On" |  |
| 2014 | It Could Be Worse | ג'ני | 3 פרקים |  |
| 2016 | כתום זה השחור החדש | פרנסין דניס | 3 פרקים |  |
| 2017 | מזכירת המדינה | אבי ויטמן | 4 פרקים |  |
| 2017 | פולסטוס: הופעה חיה במרכז לינקולן | טרינה | הפקה בימתית מצולמת |  |
| 2018 | Rise | פטרישיה סאנדרס | 8 פרקים |  |
| 2019 | Bluff City Law | שרה קרפנטר | פרק: “American Epidemic” |  |
קונצרטים

| שנה | שם | מיקום | הערות שוליים |
| --- | --- | --- | --- |
| 2004 | ALL SMILES | Birdland |  |
| 2006 | Block Party | Birdland |  |
| 2006 | ערב עם אנדרו ליפה | מרכז סגרסטורם לאומנויות (אנ') |  |
| 2007 | Jim Caruso & Friends... A One Man Show | Birdland |  |
| 2008 | Mr. Green's Opus | Birdland |  |
| 2008 | The Yellow Brick Road Not Taken | תיאטרון גרשווין |  |
| 2009 | Defying Inequality | תיאטרון גרשווין |  |
| 2009 | Visa Signature Tony Awards Preview Concert | תיאטרון ההדסון |  |
| 2009 | Nothing Like a Dame | New World Stages |  |
| 2009 | True Colors Cabaret | 54 Below |  |
| 2009 | Scott Alan: Just Me...And Them | תיאטרון כיכר לסטר |  |
| 2010 | סטפני ג'יי. בלוק בקונצרט | The New Players Theatre |  |
| 2010 | Wicked Divas | מדשאת Chemical Abstracts Service |  |
| 2011 | קונצרט סולו | תיאטרון הקברט של אוסטין |  |
| 2011 | Do You Hear the People Sing? The Dream Concert | תיאטרון הילברט העגול |  |
| 2013 | Wicked Divas | וולף טראפ |  |
| 2014 | On Broadway | קרנגי הול |  |
| 2015 | It's Christmas Time in the City | קרנגי הול |  |
| 2017 | סטפני ג'יי. בלוק בהופעה חיה במרכז לינקולן | מרכז לינקולן |  |
| 2018 | Broadway Stands Up for Freedom | בניין העירייה |  |
| 2020 | סטפני ג'יי. בלוק בקפה קרלייל | קפה קרלייל |  |
דיסקוגרפיה

| שנה | פרויקט | הערות | הערות שוליים |
| --- | --- | --- | --- |
| 2003 | הנער מאוז | אלבום הקלטות של צוות השחקנים המקורי בברודוויי |  |
| 2007 | המלכה הפיראטית | אלבום הקלטות של צוות השחקנים המקורי בברודוויי |  |
| 2009 | 9 עד 5 | אלבום הקלטות של צוות השחקנים המקורי בברודוויי |  |
| 2013 | התעלומה של אדווין דרוד | אלבום הקלטות של צוות השחקנים בהפקה מחודשת בברודוויי |  |
| 2016 | פולסטוס | אלבום הקלטות של צוות השחקנים בהפקה מחודשת בברודוויי |  |
| 2018 | בריגדון | אלבום הקלטות מניו יורק סיטי סנטר |  |
| 2019 | המופע של שר | אלבום הקלטות של צוות השחקנים המקורי בברודוויי |  |
| שנה | פרויקט | הערות שוליים |
| --- | --- | --- |
| 2003 | The Broadway Musicals of 1925 |  |
| 2005 | Broadway Unplugged |  |
| 2007 | Dreaming Wide Awake: The Music of Scott Alan |  |
| 2008 | Wicked: 5th Anniversary Cast Recording |  |
| 2010 | Chasing the Day: The Music of Will Van Dyke |  |
| 2010 | Sorta Love Songs: The Songs of Scott Burkell and Paul Loesel |  |
| 2013 | Wicked: Deluxe Edition |  |
| 2014 | Ahrens & Flaherty: Nice Fighting You |  |
| שנה | שם | הערות שוליים |
| --- | --- | --- |
| 2009 | This Place I Know |  |
| 2023 | Merry Christmas, Darling |  |